

**ДО**

**ГЛАВНИТЕ СЕКРЕТАРИ НА:**

**МИНИСТЕРСТВАТА**

**ДО**

**СЕКРЕТАРИТЕ НА ОБЩИНИ:**

**СТОЛИЧНА ОБЩИНА**

**ВАРНА**

**БУРГАС**

**ПЛОВДИВ**

**ВЕЛИКО ТЪРНОВО**

**СТАРА ЗАГОРА**

**ДО**

**ПОСТОЯННИЯ ПРЕДСТАВИТЕЛ НА РЕПУБЛИКА БЪЛГАРИЯ КЪМ ЕС**

**Относно:** *Възможности за обучение в Националното висше училище по администрация на Франция (ENA) – пролетна сесия 2018 г.*

**УВАЖАЕМИ ГОСПОЖИ И ГОСПОДА,**

В рамките на Меморандума за сътрудничество между Института по публична администрация (ИПА) и Националното висше училище по администрация на Франция (*ENA*) бихме искали да Ви информираме ви, че българските държавни служители имат възможност да кандидатстват и през 2018 г.за обучения в Париж, Франция – за т.нар. *CICAP*: Международни специализирани обучения по публична администрация.

Обученията са насочени към държавни служители, които са препоръчани от администрацията, за която работят, имат минимум 3 години опит и са с достатъчно добро ниво на владеене на френски или английски език в зависимост от обучението.

С настоящото писмо ИПА Ви изпраща **курсовете за пролетната сесия на 2018 г.**, като се стреми да насочи възможните обучения към подходящи целеви групи.

Важен момент при кандидатстването е кандидатите **да се регистрират и попълнят предварително своето досие** в интернет страницата на *ENA*, като за всяко от описаните по-долу обучения е посочен съответния линк.

Предоставяме на Вашето внимание кратко описание на обученията, които биха били от интерес за Вашите служители:

* **Управление на публичния сектор** (*Management in the public sector*) – на английски език

***Крайна дата за изпращане на кандидатурите*:** 2 април 2018 г.

***Описание:***Този семинар акцентира върху стратегическите въпроси на управлението: обществените реформи, промяната в управлението, реформите на човешките ресурси в държавната служба, мобилност между службите, политиката за наемане и обучение и др. Ще се представят методи, оперативни техники и инструменти за управление: лидерство и мотивация, изпълнение и оценка, интервю като управленски инструмент, комуникационни и преговорни умения.

***Целева група*:** Ръководители със значителна отговорност в централната или общинската администрация.

***Подходящи институции:***

* **АМС, министерства, общини**

***Важно да се отбележи*:** Участниците ще бъдат поканени да представят основните аспекти от техния професионален опит. В тази връзка е желателно те да си носят документи, които могат да допринесат за обогатяването на техните презентации и на програмата като цяло.

***Продължителност:*** 2 седмици

***Период на провеждане:***от 14 до 25 май 2018 г.

***Линк за онлайн регистрация:***

<https://candidature-formation.ena.fr/registration/action149/info/>

* **Контрол, одит и оценка на публичните разходи** (*Contrôle, audit et évaluation de la dépense publique*) – на френски език

***Крайна дата за изпращане на кандидатурите*:** 2 април 2018 г.

***Описание:***В контекста на общите бюджетни ограничения, практиките за контрол на публичните разходи отбелязват безпрецедентно развитие през последните петнадесет години. Този процес се материализира чрез промяна в нормативните и институционални рамки на всички нива. По подобен начин и дигиталното развитие на администрациите допринася за разграничаването на практиките за контрол и оценката на публичните разходи. Чрез педагогически методи, които залагат на казуси и практически упражнения, този курс цели да се формулира техническа визия за публичните разходи с оглед на глобалното обновление на публичното управление. Курсът цели затвърждаване на уменията в одитната методология задълбочаване на знанията за оценка на публичните политики, усвояване на похвати за предотвратяване и разкриване на измамни практики.

***Целева група*:** Ръководители със значителна отговорност в контрола (или вътрешния контрол) и финансовото управление на администрацията - централната или общинската.

***Подходящи институции:***

* **АМС, министерства, общини**

***Важно да се отбележи*:** Една седмица преди началото на обучението ще бъде отворена работна платформа за съвместна работа. Участниците ще бъдат поканени да представят общото функциониране на техните национални бюджетни системи и по-конкретно в сферата на контрола, одита и оценката на публичните разходи.

***Продължителност:*** 2 седмици

***Период на провеждане:***от 14 до 25 май 2018 г.

***Линк за онлайн регистрация:***

<https://candidature-formation.ena.fr/registration/action139/info/>

* **Управление на промяната в администрацията** (*Conduire le changement dans l'administration*) – на френски език

***Крайна дата за изпращане на кандидатурите*:** 9 април 2018 г.

***Описание:***Приложено в повечето страни, изправени пред все по-сложни проекти и управление на публичните политики, управлението на промените е в центъра на процеса на модернизация на държавата. Обучението ще подпомогне участниците да разберат тези промени - дали са стратегии за промяна (цифрова трансформация и т.н.) или представляват различните човешки аспекти на управлението на промяната (мотивация на екипа и т.н.), за да се гарантира ефективността и ефективността на тяхното действие. Курсът цели да даде системна визия за по-добро разбиране и управление на промяната, присъща на процеса на реформиране, като същевременно се базира на опита и практическите ситуации. Той ще очертае смисъла на промяната, с цел премахване на блокажите в екипа. По този начин ръководителите в администрацията ще знаят как да поддържат своите служители в процес на трансформация и как да използват адаптирани комуникационни инструменти.

***Целева група*:** Служители на ръководни длъжности в централната или общинската администрация, ръководители на проекти, насочени към управление на промяната.

***Подходящи институции:***

* **АМС, министерства, общини**

***Важно да се отбележи*:** Обучението ще се позовава на сравнителния подход и ще се базира на различни учебни казуси. Една седмица преди началото на обучението ще бъде отворена работна платформа за съвместна работа.

***Период на провеждане:***от 22 май до 1 юни 2018 г.

***Линк за онлайн регистрация:***

<https://candidature-formation.ena.fr/registration/action143/info/>

* **Борбата срещу корупцията** (*La lutte contre la corruption*) – на френски език.

***Крайна дата за изпращане на кандидатурите:*** 14 май 2018 г.

***Целева група*:** Служители на ръководни длъжности от органите за контрол. ***Подходящи институции:***

* **МВР, Дирекция „АФКОС“ на МВР, ЦППКОП към МС, Дирекция „Главен инспекторат“ на МС, АДФИ, НАП, Агенция „Митници“**

***Описание*:** Този курс има за цел да представи новите перспективи за борбата с корупцията в международен контекст. След въвеждащ преглед на дефинициите, обхвата и границите на корупционните явления, този курс се фокусира върху новите системи на корупцията (кръгове, обекти и форми) и върху въздействието на корупцията върху развитието и публичното управление на национално и международно ниво.

***Важно да се отбележи*:** Аудиторията ще може активно да участва в това обучение. Участниците ще бъдат поканени да представят техните национални системи за борба срещу корупцията и в частност принципите на правната рамка за превенция и контрол. Препоръчва се да разполагат с всички необходими документи, за да илюстрират техните презентации.

***Продължителност:*** 2 седмици

***Период на провеждане:***от 25 юни до 6 юли 2018 г.

***Линк за онлайн регистрация:***

<https://candidature-formation.ena.fr/registration/action140/info/>

Пълният Каталог за 2018 г. с обученията *CICAP*: Международни специализирани цикли за публичната администрация на Националното висше училище по администрация на Франция (*ENA*) можете да намерите на интернет-страницата на ИПА:

<https://www.ena.fr/Formation-continue/Cycles-Internationaux-et-d-approfondissement/CISAP>

Френското посолство в България подкрепя успешно селектираните български кандидати със стипендии, които покриват всички разходи (такси за регистрация, настаняване, дневни разходи и социално осигуряване), с изключение на транспортните разходи до Франция.

От кандидатите се изисква да заявят възможно най-скоро, за да е гарантирано, че могат да бъдат включени в желания от тях курс и да могат да се възползват от финансова подкрепа.

Лице за контакт за допълнителни въпроси и кандидатстване във Френския институт - г-жа Ария Рибиерас:

***Mrs Aria Ribieras***

*Institutional and technical cooperation department*

*French Embassy in Bulgaria – French Institute in Bulgaria*

[*aria.ribieras@institutfrancais.bg*](mailto:aria.ribieras@institutfrancais.bg)

*Tel.:02/937 79 11*

Моля да изпратите писмото до релевантните второстепенни разпоредители.

**С уважение,**

**Павел Иванов**

Изпълнителен директор на

Института по публична администрация